Ինչ վերաբերում է քաղաքական համագործակցությանը, ապա Գերմանիայի կանցլերը մատնանշեց, որ Հայաստանում տեղի ունեցած վերջին ներքաղաքական զարգացումների ֆոնին մեծացել է Գերմանիայի շահագրգռվածությունն` էլ ավելի խորացնելու համագործակցությունը Հայաստանի հետ: Մերկելը վստահեցրեց, որ Հայաստանի ներկայիս իշխանությունները երկրում իրականացվող բարեփոխումների հարցում վայելում են Գերմանիայի լիարժեք աջակցությունը. «Գերմանական կողմը ցանկանում է ձեզ ուղեկից լինել այդ խիզախ փոփոխությունների ճանապարհին և լինել աջակից գործընկեր հայաստանյան հետագա զարգացումների հարցում»: